A 2008-as U17-es női labdarúgó-Európa-bajnokság első selejtezőkörében csapata mindhárom mérkőzésén eredményes tudott lenni, Izrael, Bulgária és Norvégia ellen összesen 5 gólt lőtt. A második selejtezőkörben is száz százalékos teljesítményt nyújtottak, így kijutottak az Eb-re. Az elődöntőben az ő góljával nyertek Dánia ellen 1–0-ra a németek, majd a döntőben a Franciaország elleni 3–0-ra megnyert találkozón ismét eredményes volt és adott egy gólpasszt. Az Európa-bajnoki aranyérem mellett a torna gólkirályi címét is elnyerte két találattal.